Diari Oficial de la Generalitat Valenciana


Sumari del DOGV 6668, del 12-12-2011 (2011/12854)

Notificació d'autorització d'entrada a la finca 6 i 7 de la unitat d'execució p-18 del Pla General d'Ordenació Urbana.
----------------------------------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12565


Organisme emissor
:   Ajuntament d'Alcalà de Xivert

Tipus de document
:   Anunci

Notificació d'autorització d'entrada a la finca 6 i 7 de la unitat d'execució p-18 del Pla General d'Ordenació Urbana. [2011/12215]  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Ja que han resultat infructuosos els intents de notificació personal efectuats, de conformitat amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, als interessats següents:  
  
Per trobar-se en parador desconegut, ser ignorat el lloc de la notificació o bé, intentada la notificació, no s'ha pogut practicar, de conformitat amb el que disposa l'article 59.5 i 60 de la Llei 30/1992, de Règim Jurídic de les Administracions Públiques i del Procediment Administratiu Comú, es procedix a citar els interessats, per un termini de 15 dies mitjançant la publicació de l'esmentada notificació en el Butlletí Oficial de la Província, en el Diari Oficial de la Comunitat Valenciana, al tauler d'edictes d'aquest Ajuntament i al tauler d'edictes del Consolat d'Espanya a París; el text íntegre d'aquesta és el següent:  
  
Vist que per ofici notificat a Aiguadolça Urbaser, SL, com a urbanitzador de la unitat d'execució en sòl urbanitzable detallat SUB/p18, en data 14 de juny de 2011 i RS núm. 2735, se li va requerir perquè procedira a finalitzar les obres pendents sobre els terrenys primitius de les finques núm. 6 i 7 del projecte de reparcel·lació de l'esmentada unitat.  
  
Vist que per escrit de data 23 d'agost de 2011, RE núm. 5255, José Román Albert Cucala, en representació de la mercantil urbanitzadora, informa a aquest Ajuntament sobre la sol·licitud prèvia i posterior negativa de la propietat per a accedir a les finques núm. 6 i 7 i completar l'obra urbanitzadora.   
Vist que a més demana d'aquest Ajuntament la sol·licitud d'autorització per a l'entrada a domicili, de conformitat amb l'article 8.6 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Atés que l'actuació requerida per aquest Ajuntament a l'agent urbanitzador persegueix l'execució d'un acte administratiu ferm.  
  
Atés que l'acte administratiu i ferm l'execució del qual es pretén va ser objecte de recurs contenciós administratiu davant del Jutjat Contenciós Administratiu núm. 2 de Castelló, procediment ordinari núm. 538/07, desestimat per sentència ferma.  
Atés que, de conformitat amb l'article 95 de la Llei 30/1992, les administracions públiques, a través dels seus òrgans competents en cada cas, podran procedir, amb l'advertència prèvia, a l'execució forçosa dels actes administratius, excepte en els supòsits en què se suspenga l'execució d'acord amb la llei, o quan la Constitució o la llei exigisquen la intervenció dels tribunals.  
Atés que l'entrada al domicili dels propietaris afectats requereix, en cas de negativa d'ells, de la intervenció dels tribunals a l'empara de l'article 8.6 de la Llei 29/1998.  
Atés que l'article 95 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, faculta l'administració per a advertir l'afectat amb caràcter previ a l'execució forçosa que, en el present cas, a més requereix de la intervenció dels tribunals.  
Per aquesta notificació es requereixen formalment els afectats perquè consenten l'entrada voluntària al seu domicili, i s'assenyala a aquest efecte en la notificació el dia 18 de novembre i a les 12.00 hores perquè compareguen. A l'acte haurà d'assistir un tècnic municipal competent i un tècnic designat per l'agent urbanitzador, a fi de firmar l'acta de replantejament i conformitat de la propietat o, si escau, deixar constància de la negativa.  
Així mateix es notifica el requeriment esmentat també a l'agent urbanitzador perquè comparega el dia i a l'hora assenyalats acompanyat de tècnic director d'obra o d'un altre designat per aquest.  
Cosa que us comunique perquè en prengueu coneixement i als efectes oportuns.  
En el termini esmentat, que començarà a comptar a partir de l'endemà de la publicació de l'anunci, podreu consultar l'expedient, formular les al·legacions i presentar els documents i justificacions que considereu convenients respecte d'això.  
  
Alcalà de Xivert, 24 de novembre de 2011.- L'alcalde: Francisco Juan Mars.